open-index/open-wikipedia-markdown huggingface dataset:
Joaquín Losada Filgueira

**Joaquín Losada Filgueira**, nado no Carballiño en 1899 e finado na Pobra de Trives o 2 de agosto de 1936, foi un funcionario e político galego.

## Traxectoria 
Familiar de Antón Losada Diéguez. Oficial do Concello do Carballiño. Estivo na directiva da sociedade Cultural Deportiva do Carballiño xunto con Bernardo Castro. Colaborou na revista *Nós*. Dirixente da Casa do Pobo, apoderado de Izquierda Republicana nas eleccións de febreiro de 1936, e moi activo durante os actos do primeiro de maio de 1936 e nas folgas de solidariedade convocadas en protesta polos asasinatos dos militantes comunistas de Ourense e Punxín.

Co golpe de Estado do 18 de xullo de 1936 actuou como delegado gobernativo en Ribadavia ás ordes do gobernador civil Gonzalo Martín March. Foi detido a finais de xullo e ingresou na prisión do Carballiño. Foi trasladado o día 2 de agosto en compañía de Aquilino Sánchez Rodríguez cara Ourense. Chegados á prisión provincial incorporóuselles Francisco Paradela Núñez e os tres son conducidos por un grupo de falanxistas á cadea de Viana do Bolo. Os milicianos deixaron a Aquilino Sánchez na prisión de Trives e continuaron cos outros dous que foron asasinados nas proximidades dos Codos de Larouco (A Pobra de Trives). Parece que Joaquín foi asasinado esa mesma noite do 2 de agosto de 1936, aínda que puido ser unha semana despois.

## Notas 
## Véxase tamén 
### Bibliografía 
*
Concello de Flen

**Flen** é un municipio sueco (*kommun*) do condado de Södermanland. A súa capital é a localidade Flen.

A superficie está cuberta en gran medida por bosque, con pouco menos dunha quinta parte de terras agricolas. Porén, son as boas opcións de transporte as que influíron principalmente na actividade económica local. No municipio operan varias industrias e empresas como GB Glace e Volvo teñen alí instalacións.

Dende a súa fundación en 1971 ata o ano 2024 o municipio perdeu uns 3 000 habitantes. En decembro de 2024 a poboación do concello era de 15 362 habitantes.

## Historia administrativa 
A área do concello correspóndese coa das parroquias de Bettna, Blacksta, Dunker, Flen, Forssa, Helgesta, Hyltinge, Lilla Malma, Mellösa, Vadsbro e Årdala. Nesas parroquias fundáronse concellos rurais co mesmo nome coa reforma municipal de 1862. Na zona atopábase tamén dende 1863 o *köping* de Malmköping.

O 31 de decembro de 1901 estableceuse a localidade muicipal de Flen, disolta a finais de 1948, e o 23 de marzo de 1918 a de Sparreholm, desaparecida a finais de 1952.

A cidade de Flen creouse en 1949 a través da transformación do concello rural de Flen.

Coa reforma municipal de 1952  creáronse os grandes concellos de *Bettna* (a partir dos anteriores concellos rurais de Bettna,  Blacksta, Forssa, Husby-Oppunda, Vadsbro e Vrena) e *Sparreholm* (de Helgesta, Hyltinge e Årdala), ao mesmo tempo que os municipios de Dunker e Lilla Malma integrábanse no *köping* de Malmköping. Nesta reforma o concello rural de Mellösa e a cidade de Flen permaneceron sen cambios.

No ano 1965 o concello rural de Sparreholm incorporouse á cidade de Flen.

O actual concello de Flen fundouse coa reforma municipal de 1971 a partir da cidade de Flen, o *köping* de Malmköping, o concello rural de Mellösa e partes do de Bettna (as parroquias de Bettna, Blacksta, Forssa e Vadsbro).

## Xeografía 
O concello de Flen atópase no centro do condado de Södermanland. Limita ao nordés co municipio de Strängnäs, ao leste co de Gnesta, ao sur co de Nyköping, ao oeste co de Katrineholm e ao norte co de Eskilstuna, todos eles en Södermanland.

### Topografía e hidrografía 
A topografía do concello está formada por un terreo quebrado onde se atopan sistemas lacustres irregulares nas partes baixas da zona. As partes altas, en cambio, están formadas por chan rochoso cuberto ás veces de morena. Estas últimas están principalmente nas parte orientais e septentrionais do concello. O concello está atravesado por varios *esker* destacados:

* Strömsholmsåsen a través de Sparreholm e Malmköping. En Plevnahöjden o *esker* está seguido por varios *kettles*.
* Badelundaåsen a través da parte oriental do municipio.

Ademais, outro *esker* atravesa a capital. Debido a que segue o terreo irregular, adquiriu unha forma peculiar. O concello é rico en lagos. Entre eles inclúense o Gårdsjön e o Orrhammaren en Flen, e o Båven no sueste.

## Notas
Concello de Finspång

**Finspång** é un concello sueco (*kommun*) do condado de Östergötland. A súa capital é a localidade de Finspång.

En Risinge, Doverstorp e na área de Hällestad atópanse as áreas de cultivo do concello. Nas áreas de Hällestad e Risinge hai xacementos de mineral de ferro, e en Kattala, entre outros lugares, tamén se extraeu pedra calcaria. O traballo do ferro caracterizou a economía local dende mediados do século XVI, pero a principios dos anos 2020 o principal empregador era Siemens.

A tendencia da poboación foi negativa ata o ano 2010, cando a curva comezou a subir. En decembro de 2024 vivían en Finspång 21 623 persoas. 

## Historia administrativa 
A área do concello correspóndese coa das parroquias de Hällestad, Regna, Risinge e Skedevi. Nestas fundáronse concellos rurais co mesmo nome durante a reforma municipal de 1862.

O köping de Finspång fundouse en 1942 a través da reorganización do municipio rural de Risinge.

Coa reforma municipal de 1952 fundouse o gran concello de Hävla (a partir dos concellos rurais de Regna e Skedevi) mentres que o concello de Hällestad e o köping de Finspång non se viron afectados.

O concello de Finspång fundouse coa reforma municipal de 1971 a partir do köping de Finspång e dos municipios rurais de Hävla e Hällestad.

Dende o seu nacemento o concello pertence ao partido xudicial de Norrköping.

## Xeografía 
O concello é o máis setentrional do *landskap* de Östergötland e ten unha pequena parte, ao noroeste de Igelfors, no *landskap* de Närke. Limita cos concellos de Norrköping, Motala e Linköping no condado de Östergötland, cos de Hallsberg e Örebro no condado de Örebro, e cos de Vingåker e Katrineholm no condado de Södermanland.

## Notas
Gagnef

**Gagnef** é un municipio sueco (*kommun*) do condado de Dalarna. A súa capital é Djurås. Os ríos Västerdal e Österdal conflúen no concello para formar o río Dal. No mes de decembro de 2024 o municipio tiña unha poboación 10 384 habitantes.

No concello os ríos Österdalälven e Västerdalälven únense para formar o río Dal. Durante o desxeo da primavera e as choivas do outono, o río Västerdalälven adoita experimentar fortes inundacións, que tiveron efectos significativos na paisaxe. Ao redor do río hai outeiros cubertos de morena e bosque.

A actividade económica local está dominada por pequenas e medianas empresas, principalmente dentro da industria forestal. Os desprazamentos para traballar nos municipios veciños aumentaron, principalmente cara Borlänge, ao redor do 40 por cento das persoas asalariadas do municipio traballan noutros concellos. 

## Historia administrativa 
A área do concello correspóndese coa das parroquias de Floda e Gagnefs. Nelas fundáronse coa reforma municipal de 1862 municipios rurais co mesmo nome. A reforma municipal de 1952 non afectou ás divisións da zona.

O concello de Gagnef fundouse coa reforma municipal de 1971 a partir dos concellos rurais de Floda e Gagnef.

Dende a súa fundación ata o 1 de setembro de 2001 o municipio pertenceu ao partido xudicial de Leksand, e dende entón pertence ao de Falu.

## Xeografía 
O concello de Gagnef atopase no condado de Dalarna e limita ao norte co municipio de Leksand, ao leste co de Borlänge, ao sur co de Ludvika, e ao oeste co de Vansbro, todos eles en Dalarna.

## Notas
Anne Haanpää

**Anne-Kristiina Haanpää** (de solteira **Bäckman**), nada o 25 de maio de 1959 en Tampere (Finlandia, é unha xogadora finlandeas de hóckey sobre xeo retirada.

Haanpää xogou máis de 200 partidos na máxima categoría do hóckey sobre xeo finlandés, a Naisten SM-sarja, e gañou o campionato en oito ocasións: cinco con Ilves de Tampere e tres cos Shakers de Kerava. Coa selección finlandesa Haanpää gañou catro Campionatos de Europa e conseguiu outros catro bronces nos Campionatos do Mundo.

Unha vez finalizada a súa carreira como xogadora, Haanpää exerceu, entre outras cousas, como árbitra.

## Recoñecementos 
En 2014 ingresou no Salón da Fama do hóckey sobre xeo finlandés, os Suomen jääkiekkoleijonat co número 227.

## Notas
Seoane, Seoane, A Veiga

**Seoane** é o único lugar da parroquia de Seoane, no concello ourensán da Veiga, na comarca de Valdeorras. Segundo o IGE, en 2023 tiña 23 habitantes (12 homes e 11 mulleres).

## Toponimia 
O topónimo deriva do latín , San Xoán.

## Lugares e parroquias 
### Lugares de Seoane 
### Parroquias da Veiga 
## Notas 
## Véxase tamén 
### Outros artigos 
* Lugares da Veiga
Xulio G. Sequeiros Tizón

**Xulio Gaspar Sequeiros Tizón**, nado en Salvador (Brasil) o 18 de agosto de 1950, é un economista galego.

## Traxectoria 
Catedrático de Estrutura Económica da Universidade da Coruña. Foi decano da Facultade de Económicas da Universidade da Coruña. Colaborou na *Revista Galega de Estudios Agrarios* e na *Revista de Economía Mundial*.

## Obras 
* *Galicia no crecemento desigual do estado español*, 1978,
* *El desarrollo económico en Galicia*, 1986.

* *La Adhesión de España a la CEE. Un análisis sectorial-regional*, 1987,
* *El talante del Sr. Breogan*, 1990.
* *O comercio intracomunitario da eurorrexión Galicia e norte de Portugal, 1995-1997*, 2000.
## Notas 
## Véxase tamén 
### Bibliografía 
*
Chamadoira do Casal

**María Dolores González-Chamadoira Pérez**, coñecida como **Chamadoira do Casal**, nada en Vigo en 1947, é unha mestra e escritora galega.

## Traxectoria 
Pasou a súa infancia e mocidade en Cangas. É mestra nacional dende 1982, na especialidade de filoloxía española e francesa. Colaborou nas revistas *ANFACO* e *Mar de Noia*.

## Obras 
* *O fume do loureiro*, 2005.

* *O vento do Noroés*, 2011.

* *Un globo de novelos*, 2016.

* *O asubío do tempo*, 2019.
### Obras colectivas 
* *O Padre Seixas desde dentro*, 2013.

* *Pregoeiro da Irmandade*, 2015.
## Véxase tamén 
### Ligazóns externas 
* María Dolores González-Chamadoira Pérez na Biblioteca virtual de Galiciadigital.
Sólido Galego

[miniatura|[Tremissis|Triente de ouro procedente da ceca bracarense, na que se representa a Vitiza como rei.]]
O **Sólido Galego**, ou **Soldo Galego,** foi unha moeda existente no Reino de Galiza entre, cando menos, os séculos IX e XII. 

## Historia 
As últimas moedas emitidas na Galiza altomedieval, foron as cuñadas polo rei visigodo Vitiza desde as cecas de Braga e Lugo. Desde aquela, nos inicios do século VII, até o tempo do rei Afonso VI, a finais do século XI, non se acharon moedas en Galiza asinadas por un poder político local recoñecíbel. Porén, a documentación medieval fai repetidas referencias aos *soldos* ou *sólidos* galegos. Estas mencións transcríbense baixa diversas denominacións: *gallicanos,* *gallicenses,* *gallicanus* etc. Existindo mesmo unha, achada nun documento de Guimarães datado en 924, que engade a frase "*usui terre nostre*", é dicir de uso na nosa terra.

Os primeiros investigadores que repararon na existencia destas moedas, caso do catalán Jaume Vicens i Vivens, supuxéronlles unha procedencia gala (francesa). Este feito foi axiña posto en cuestión por outros, como Claudio Sánchez-Albornoz. Este autor, ignorante da existencia dun reino galego medieval, interrogábase naquelas datas sobre o motivo de aparecer esta moeda propia só nas actuais Galiza e norte de Portugal, entanto que en Castela e León, na súa concepción núcleo do reino dos cristiáns peninsulares, non existiren ningunha.

No ano 1944, o especialista en numismática Wilhelm Reinhart, atribuíu unha procedencia sueva os soldos galegos. Esta teoría é seguida na actualidade pola meirande parte da historiografía moderna. Porén, para algúns investigadores resulta inverosímil acreditar que, após séculos de demostradas emisións, non se labrase moeda en Galiza nun período de 400 anos.

## Notas 
## Véxase tamén 
### Outros artigos 
* Historia da moeda en Galicia.
Johanna Koivula

**Johanna Koivula**, nada o 15 de outubro de 1980 en Tampere (Finlandia), é unha xogadora finlandesa de hóckey sobre xeo retirada, que xogou na máxima categoría do hóckey feminino finlandés durante máis de 20 anos e foi internacional con Finlandia. Gañou o campionato finlandés nos anos 2006 e 2010 e gañou unha ducia doutras medallas.

Koivula xogou 19 encontros coa selección finlandesa, nos que anotou un gol e dúas asistencias.

O 19 de marzo Ilves Naiset retirou o número 15 no seu honor.

## Notas 
## Véxase tamén 
### Bibliografía 
*
Concello de Gnesta

**Gnesta** é un municipio sueco (*kommun*) do condado de Södermanland. A súa capital é a localidade de Gnesta. En decembro do ano 2024 o concello tiña unha poboación de 11 458 habitantes.

A paisaxe caracterízase por liñas de falla en dirección leste-oeste, incluíndo unha que atravesa o centro da capital onde os edificios ascenden pola ladeira parcialmente boscosa cara ao sur. Ao leste de Vårdinge a vexetación vese afectada polo leito rochoso rico en calcaria e de onde se extrae tamén mármore.

O municipio distínguese por unha destacada presenza de pequenas empresas, con negocios como Powerbox AB e Rekal Svenska AB na súa capital. A maioría das pequenas empresas operan principalmente no sector servizos.

## Historia administrativa 
A área do concello correspóndese coas parroquias de Björnlunda, Dillnäs, Frustuna, Gryt, Gåsinge, Kattnäs e Torsåker. Nesas parroquias fundáronse coa reforma municipal de 1862 municipios rurais co mesmo nome.

O 13 de agosto de 1883 estableceuse na zona a localidade municipal de Gnesta no concello rural de Frustuna.

En 1941 fundouse o municipio rural de Gåsinge-Dillnäs a partir dos concellos rurais de Gåsinge e Dillnäs.

Cos reforma municipal de 1952 creáronse os grandes municipios de Daga (a partir dos concellos de Björnlunda, Gryt e Gåsinge-Dillnäs), Gnesta (a partir de Frustuna e Kattnäs) e Tystberga (a partir de Bogsta, Bälinge, Lästringe, Sättersta, Torsåker e Tystberga).

O *köping* de Gnesta fundouse en 1955 a través da reorganización do municipio rural de Gnesta, disolvéndose a localidade municipal.

O municipio de Gnesta fundouse coa reforma municipal de 1971 a partir do köping de Gnesta. En 1974 incorporouse ao concello de Nyköping, e no ano 1992 reformouse Gnesta mediante a separación do municipio anterior e a unión co anterior concello de Daga e unha parte do concello de Tystberga (a parroquia de Torsåker).

O 1 de xaneiro de 1992, unha área con 122 persoas foi transferida ao municipio de Gnesta a a parroquia de Frustuna-Kattnäs dende a parroquia de Lästringe no concello de Nyköping.

## Xeografía 
O concello de Gnesta atópase no leste do condado de Södermanland. Limita ao leste cos concellos de Nykvarn e Södertälje, ámbolos dous no condado de Estocolmo, ao sueste co municipio de Trosa, ao sur co de Nyköping, ao oeste co de Flen, e ao norte co de Strängnäs, todo eles no condado de Södermanland.

## Notas 
## Véxase tamén 
### Ligazóns externas 
* Páxina oficial do concello
Concello de Grums

**Grums** é un municipio sueco (*kommun*) do condado de Värmland. A súa capital é a localidade de Grums. En decembro do ano 2024 a súa poboación era de 9 004 habitantes.

## Historia administrativa 
A área do concello correspóndese coa das parroquias de Borgvik, Ed, Grums e Värmskog. Nesas parroquias creáronse concellos rurais coa reforma municipal de 1862.

No concello rural de Grums estableceuse o 26 de maio de 1939 a localidade municipal de Grums que foi disolta a finais de 1947 cando se formou o köping de Grums a través da transformación do concello rural.

Coa reforma municipal de 1952 creáronse os grandes concellos de *Ed* (a partir dos anteriores concellos rurais de Borgvik e Ed) e *Stavnäs* (de Högerud, Stavnäs e Värmskog) mentres que o köping de Grums permaneceu sen cambios.

No ano 1969 o concello rural de Ed incorporouse ao köping de Grums. O actual municipio de Grums creouse coa reforma municipal de 1971 a partir do köping de Grums e dunha parte do concello rural de sStavnäs (a parroquia de Värmskog).

## Xeografía 
O municipio está na beira noroeste do lago Vänern, a uns 25 quilómetros ao oeste de Karlstad. O concello limita cos municipios de Karlstad, Kil, Arvika e Säffle.

## Notas
Marjo Voutilainen

**Marjo Voutilainen**, nada en Kuopio o 22 de marzo de 1981, é unha ex xogadora finlandesa de hóckey sobre xeo que xogaba como dianteira. Logo de deixar a práctica do hóckey iniciou a súa carreira como adestradora, primeiro en KalPa  dende o 5 de maio de 2022 en Ilves, ambos na Naisten Liiga, a máxima competición do hóckey sobre xeo feminino en Finlandia.

Voutilainen representou o club no que se formou, KalPa na SM-sarja entre 1995 e 1997, na 1. divisioona na tempada 1997–98, e de novo na SM-sarja entre 1998 e 2001. Continuou a súa carreira na máxima categoría nas filas do Itä-Helsingin Kiekko (IHK) entre 2001 e 2004, e en Espoo Blues dende 2004 a 2008.. Durante a tempada 2008–09 xogou no SKIF Nizhny Novgorod da liga rusa, e marcou o gol decisivo para que o equipo gañara a Copa de Europa fronte a Espoo Blues. Volveu aos Blues na tempada 2009–10, e a KalPa entre 2010 e 2014, para finalmente unirse a JYP en 2014 ata a súa retirada en 2016. A derradeira vez que xogou un partido internacional foi na tempada 2013–14.

Voutilainen xogou un total des 145 partidos internacionais nos que marcou 20 goles e sumou 48 asistencias. Nos Xogos Olímpicos sumou un gol e unha asistencia en dez encontros disputados. Nos Campionatos do Mundo marcou dous goles e deu cinco asistencias nos 21 partidos que xogou.

## Notas
Concello de Gnosjö

**Gnosjö** é un concello sueco (*kommun*) do condado de Jönköping. A súa capital é o núcleo urbano de Gnosjö. En decembro do ano 2024 o concello tiña unha poboación de 9 131 habitantes.

O concello é coñecido polo *Gnosjöandan* (o espírito de Gnosjö) e forma parte da rexión GGVV, máis coñecida como Gnosjöregionen.

## Historia administrativa 
A área do concello correspóndese coa das parroquias de Gnosjö, Kulltorp (parte), Källeryd, Kävsjö e Åsenhöga. Nestas parroquias fundáronse concellos rurais co mesmo nome coa reforma municipal de 1862.

Coa reforma municipal de 1952 fundouse o gran concello de Gnosjö a partir dos municipios de Gnosjö, Källeryd, Kävsjö e Åsenhöga, así como dunha parte do de Kulltorp.

O concello de Gnosjö naceu coa reforma municipal de 1971 a través da reorganización do municipio rural de Gnosjö.

Dende a súa fundación ata o ano 2005 o concello pertenceu ao partido xudicial de Värnamo e dende entón pertence ao de Jönköping.

## Xeografía 
O concello de Gnosjö atópase no oeste do condado de Jönköping e limita ao norte e ao oeste co municipio de Gislaved, ao leste co de Vaggeryd e ao sur co de Värnamo, todos eles en Jönköping.

## Notas 
## Véxase tamén 
### Ligazóns externas 
* Páxina oficial do concello
Sari Fisk

**Sari Kristiina Marjamäki** (de solteira **Fisk**), nada o 17 de decembro de 1971 en Pori, é unha xogadora de hóckey sobre xeo retirada que xogaba na posición de dianteira. Xogou 217 partidos coa selección finlandesa, representando o seu país en 16 competicións internacionais de primeiro nivel: tres torneos olímpicos, oito Campionatos do Mundo, e cinco Campionatos de Europa. Gañou un bronce olímpico na primeira edición do torneo feminino de hóckey sobre xeo nos Xogos Olímpicos de Inverno de 1998, seis bronces máis no Campionato do Mundo, catro ouros no Campionato de Europa, así como un bronce europeo.

Durante a súa carreira na SM-sarja, Sari Fisk xogou 401 partidos en 23 tempadas. Xogou cos Ässät da súa cidade natal, Ilves de Tampere, e as Espoo Blues de Espoo, e gañou catro medallas de ouro no campionato finlandés, así como outras dúas parts e catro bronces. Ao longo das 23 tempadas que disputou na SM-sarja, Marjamäki meteu 339 goles e sumou 253 asistencias para un total de 592 puntos en total na liga regular, o que a sitúa na quinta posición de puntuadoras históricas da SM-sarja (excluíndo as estatísticas logo de que a competición fora renomeada como *Naisten Liiga* en 2017).

Dende que se retirou en 2007, Fisk recibiu numerosos premios e honores como recoñecemento aos seus logros e influencia positiva no hóckey sobre xeo feminino en Finlandia. En 2014, foi introducida no Salón da Fama do hóckey sobre xeo finlandés co número 223. Foi recoñecida como *Ilves Hockey Legend* nunha cerimonia celebrada o 7 de marzo de 2020.

Ela e o seu marido, o adestrador xefe de Kärpät Lauri Marjamäki, teñen unha filla nada en 2008 e un fillo.

## Notas
Imperio da China

* Un extenso período da Historia da China de máis de dous mil anos durante o cal o país ou territorio/Estado (do cal é herdeiro a actual **China**) pode ser considerado un **imperio** 
** Entre ese período, o **Imperio do Gran Qing** foi un imperio chinés que existiu desde 1644 até 1912, data na que o emperador Puyi abdicou, tras a Revolución de Xinhai.
* **Imperio da China (1915-1916)**: restauración efémera do imperio por Yuan Shikai
## Véxase tamén 
* **China** (homónimos)

* **Imperios**: Todas as páxinas da Galipedia cuxo título comeza por "Imperio"
* Busca na Galipedia por "**imperio chinés**"
* Busca na Galipedia por **"imperio da China**"
Michael McIntyre

**Michael Hazen James McIntyre** , nado o 21 de febreiro de 1976, é un cómico, actor e presentador de televisión británico. En 2012, foi o comediante máis taquilleiro do mundo.

## Carreira 
### En teatros e locais de concertos 
O 20 de abril de 2013, McIntyre presentou o *show* de comedia máis grande de África para 9.000 fans en Johannesburgo. En 2015, McIntyre fixo unha xira polo Reino Unido e Irlanda coa súa xira "Happy & Glorious". En febreiro de 2016, fixo unha xira por Noruega e en outubro dese ano  levouna a Australia. En 2018 converteuse no artista máis vendido da historia do O2 Arena, vendendo máis de 400.000 entradas en 28 espectáculos, o que superou o récord anterior de Take That.

### Radio e televisión 
Aos 13 anos foi a súa primeira aparición na BBC, facendo unha pregunta desde o público ao grupo pop *Five Star*.  En 2009, apareceu no programa *Top Gear.* 

Ademais da *stand-up comedy* (espectáculo de pé), McIntyre presentou o seu propio programa cómico na BBC One, *Michael McIntyre, Comedy Roadshow*, presentou tres episodios de *Live at the Apollo* e, en 2011, foi xuíz en ''Britain's Got Talent* con David Hasselhoff e Amanda Holden,  substituíndo a Piers Morgan e Simon Cowell. McIntyre anunciou que deixaría o programa despois de aparecer nunha serie*.* En 2010 e 2014, McIntyre organizou a *Royal Variety Performance* na canle ITV. Xa tiña actuado anteriormente no programa dúas veces: en 2006 e 2008.

Na década de 2020 presenta a súa propia serie os sábados pola noite, *Michael McIntyre's Big Show* na BBC One.

Na radio apareceu en programas da BBC Radio, na BBC Radio 2, BBC 6 Music, BBC Radio 1 e BBC Radio 4, en programas como *Heresy*, *4 Stands Up*, *Happy Mondays*, *The Unbelievable Truth* e *Desert Island Records.*

### Obra publicada 
En 2010, McIntyre publicou a súa autobiografía, *"Life and Laughing: My Story"''.

## Premios 
## Vida persoal 
McIntyre reside en Hampstead, Londres, coa súa muller aromaterapeuta, Kitty, filla do falecido actor Simon Ward e a irmá da actriz Sophie Ward. A parella ten dous fillos, Lucas e Oscar.
## Notas 
## Véxase tamén 
### Ligazóns externas 
* Sitio web oficial
Paul Peel

**Paul Peel**, nado en 1860 en London, Ontario, e finado en 1892, foi un pintor académico canadense. Despois de gañar unha medalla no Salón de París de 1890, converteuse nun dos primeiros artistas canadenses en recibir recoñecemento internacional na súa vida.

## Traxectoria 
Recibiu formación artística do seu pai desde pequeno. Máis tarde tomou clases con William Lees Judson e na Academia de Belas Artes de Pensilvania con Thomas Eakins. Máis tarde, Paul trasladouse a París, onde recibiu instrucións artísticas na École des Beaux-Arts de Jean-Léon Gérôme e na Académie Julian baixo a tutela de Jean-Joseph Benjamin-Constant, Henri Doucet e Jules Lefebvre.

Peel viaxou moito por Canadá e Europa, expoñendo o seu traballo como membro da Ontario Society of Artists e da Royal Canadian Academy of Arts. Tamén expuxo as súas obras en mostras internacionais como o Salón de París, onde gañou unha medalla de bronce en 1890 polo cadro *After the Bath* ("Despois do baño"). Era coñecido polos seus espidos moitas veces sentimentais, e polas súas imaxes de nenos; Foi un dos primeiros pintores canadenses en explorar o espido como tema.

### Vida persoal 
En 1882 casou con Isaure Verdier e tivo dous fillos con ela: un fillo (Robert Andre, en 1886) e unha filla (Emilie Marguerite, en 1888).

### Pasamento 
Contraeu unha infección pulmonar e morreu no seu sono en París, Francia, aos 31 anos.

## Homenaxes 
A súa casa de infancia é unha das atraccións de Fanshawe Pioneer Village en London, Ontario.

## Obras 
Entre as súas principais obras destacan:

* *Devotion* (1881)
* *Listening to the Skylark* (1884)
* *Mother and Child* (1888)
* *The Young Botanist* (1888–1890)
* *A Venetian Bather* 1889
* *Portrait of Gloria Roberts* (1889)
* *After the Bath* (1890)
* *The Young Biologist* (1891)
* *The Little Shepherdess* (1892)
* *Robert Andre Peel* (c. 1892)
* *Bennett Jull* (1889–1890)
## Notas 

## Véxase tamén 
### Bibliografía 
* Victoria Baker, *Paul Peel: A Retrospective, 1860-1892* (London Regional Art Gallery: London ON, 1986) 

### Ligazóns externas 
* Galería Lilith: Paul Peel
Concello de Grästorp

**Grästorp** é un municipio sueco (*kommun*) do condado de Västra Götaland. Anteriormente pertencía ao desaparecido condado de Skaraborg. A súa capital é Grästorp, que é o único núcleo urbano do concello. En decembro do ano 2024 o concello tiña unha poboación de 5 555 habitantes.

O municipio ten as montañas amesetadas máis occidentais de Suecia, Hunneberg e Halleberg. O concello de Grästorp é un municipio agrícola, cun 10% da poboación dedicándose a este sector a principios da década de 2020.

## Notas
Adrian Tchaikovsky

**Adrian Czajkowski** , nado en Woodhall Spa, Lincolnshire, o 14 de xuño de 1972 - que asina os seus libros coa ortografía **Adrian Tchaikovsky** - é un escritor británico de fantasía e ciencia ficción. É coñecido pola súa serie de fantasía *Shadows of the Apt* e pola súa novela de ciencia ficción *Heirs of Time*, que gañou o premio Arthur C. Clarke en 2016 á mellor novela de ciencia ficción publicada no Reino Unido.

## Traxectoria 
Estudou zooloxía e psicoloxía na Universidade de Reading, e posteriormente licenciouse en Dereito. Até 2019 traballou como asesor xurídico no Departamento de Disputas comerciais de Leeds. Vive en Leeds coa súa muller e o seu fillo.

O 23 de xaneiro de 2019, Tchaikovsky recibiu un doutoramento honoris causa en artes pola Universidade de Lincoln.

### Carreira literaria 
Despois de quince anos de intentos infrutuosos, conseguiu publicar a súa primeira novela *Empire in Black and Gold* en 2008. 

#### Nome literario 
Decidiu publicar co apelido transcrito como **Tchaikovsky**, xa que a ortografía do seu nome  —de orixe polaca— podería ter causado dificultades aos lectores en lingua inglesa, mentres que Tchaikovsky xa era a transcrición habitual e coñecida en inglés do apelido ruso de fonética similar Chaikovskii (como o de Petr Ilich Chaikovskii, en ruso: Пётр Ильич Чайковский, tamén romanizado Čajkovskij). Posteriormente publicáronse co mesmo nome as edicións norteamericana e alemá do libro, así como as súas secuelas. Tchaikovsky expresou o seu desexo de que as edicións polacas das súas novelas fosen impresas co seu apelido orixinal, pero estas tamén usaron "Tchaikovsky".

## Obras 
## Notas 
## Véxase tamén 
### Ligazóns externas 
* https://shadowsoftheapt.com/ Páxina oficial
Astro-200

**Astro-200**, tamén coñecido como **SIV** (acrónimo de *Standard Interface Vehicle*) e como **BCP-100**, é un Bus construído pola empresa AeroAstro.

## Características 
Astro-200 é un bus que permite usar un módulo separable para a integración en paralelo co bus para acelerar os tempos de lanzamento e reducir os riscos técnicos. Usa unha interface estándar para acomodar cargas variadas que poden ser lanzadas a órbitas baixas, de entre 400 e 850 km de altura e tempos de vida de ata un ano. A orixe do bus ten lugar principalmente no contrato de AeroAstro para construír o satélite STPSat-1, para o cal se deseñou expresamente. Despois foi usado por STPSat-2 e STPSat-3, así como polo satélite GPIM.

## Satélites co bus Astro-200
*STPSat-1
*STPSat-2
*STPSat-3
*GPIM

## Notas
Sari Krooks

**Sari Kristiina Krooks**, nada o 2 de febreiro de 1968 en Vaasa, é unha xogadora de hóckey sobre xeo retirada que xogaba na posición de dianteira. Xogou 89 partidos coa selección finlandesa, cun rexistro de 51 goles e 40 asistencias, e representando o seu país en nove competicións internacionais de primeiro nivel: un torneo olímpico, cinco Campionatos do Mundo (1990, 1992, 1994, 1997 e 1999), e tres Campionatos de Europa (1989, 1991 e 1995). Gañou un bronce olímpico na primeira edición do torneo feminino de hóckey sobre xeo nos Xogos Olímpicos de Inverno de 1998, cinco bronces máis no Campionato do Mundo, e tres ouros no Campionato de Europa.

Krooks desenvolveu a súa carreira inicialmente en Finlandia, debutando na máxima categoría do hóckey sobre xeo feminino do país na tempada 1983-84 no equipo da súa cidade natal, o Vaasan Sport, de onde marcharía na tempada 1988-89 ao Canadá para xogar nos Toronto Aeros. Logo de xogar sete anos en América do Norte, interrompidos pola tempada 1993-94 na que regresou a Vaasa, na tempada 1997-98 asinou con Ilves Naiset de Tampere, onde xogou unha tempada antes de regresar ao Canadá. Na tempada 2000-01 xogou por última vez en Finlandia nas filas de Vaasan Sport e na tempada 2003-04, logo de dúas tempadas sen competir, xogou no DHC Lyss suízo.

## Notas 
## Véxase tamén 
### Bibliografía 
* 
*
MVP da LBA

O **MVP da LBA**, oficialmente **Lega Basket Serie A FIP MVP**, é un premio anual outorgado ao mellor xogador da Lega Basket Serie A (LBA). Este galardón foi entregado por vez primeira na Liga ACB 1993-94|temporada 1993-94. Desde aquela, tan só cinco xogadores conseguiron gañar o premio en máis dunha ocasión: Carlton Myers, Vincenzo Esposito, Manu Ginóbili, Massimo Bulleri e Terrell McIntyre, todos dúas veces). O gañador do trofeo está determinado por unha votación entre clubs, seareiros (por medio de votacións online) e medios de comunicación.

## Galardoados 
[thumb|right|[Manu Ginóbili gañou o premio en 2001 e 2002.]]
[thumb|right|[Luigi Datome gañou o premio en 2013.]]

## Notas 
## Véxase tamén 
### Outros artigos 
* Lega Basket Serie A

### Ligazóns externas 
* Páxina web oficial da LBA
Célula xustaglomerular

miniatura|Situación das células xustaglomerulares xunto a arteriola aferente.
[miniatura|Esquema dun [glomérulo renal. As células xustaglomerulares identifícanse co número 6.
A – Glomérulo
B – Túbulo contornado proximal
C – Túbulo contornado distal
D – Aparato xustaglomerular
1. Membrana basal glomerular
2. Capa parietal da cápsula de Bowman
3. Capa visceral da cápsula de Bowman
3a. Pedicelos (procesos pediculados dos podocitos)
3b. Podocito
4. Espazo de Bowman
5a. Mesanxio – célula intraglomerular
5b. Mesanxio – célula extraglomerular
6. Células xustaglomerulares
7. Mácula densa
8. Miocitos (músculo liso)
9. Arteriola aferente
10. Capilares glomerulares
11. Arteriola eferente]]
As **células xustaglomerulares**, tamén chamadas células granulares do ril, son un tipo de células especializadas que se atopan nos riles. Teñen a función de sintetizar, almacenar e secretar renina. A renina é un encima que forma parte do sistema renina-anxiotensina-aldosterona e exerce importantes funcións na regulación da presión arterial, o volume extracelular e a concentración de sodio e potasio no sangue. As células xustaglomerulares, xunto coa mácula densa forman a estrutura denominada aparato xustaglomerular.

miniatura|centro|400px

## Función 
As células xustaglomerulares segregan renina en resposta a tres tipos de estímulos:
* Descenso da presión arterial da arteriola aferente.
* Estimulación do sistema simpático mediada por receptores adrenérxicos beta-1.
* Variacións na cantidade de NaCl que chega ao túbulo contorneado distal, detectadas polas células da mácula densa.

## Tumor de células xustaglomerulares 
O tumor de células xustaglomerulares, tamén chamado reninoma, é un raro tipo de tumor renal que se caracteriza pola produción de elevadas cantidades de renina, polo que provoca hipertensión arterial. 

## Notas
Xares, Xares, A Veiga

**Xares** é o único lugar da parroquia de Xares, no concello ourensán da Veiga, na comarca de Valdeorras. Segundo o IGE, en 2023 tiña 39 habitantes (20 homes e 19 mulleres).

## Lugares e parroquias 
### Lugares de Xares 
### Parroquias da Veiga 
## Notas 
## Véxase tamén 
### Outros artigos 
* Lugares da Veiga
Dileptus

***Dileptus*** é un xénero de ciliados unicelulares da clase Litostomatea. As distintas especies de *Dileptus* poden vivir, segundo os casos, en auga doce e salgada ou sobre musgos e solos. A maioría son predadores agresivos equipados con probóscides longas e móbiles tapizadas de extrusomas tóxicos, cos cales atordan organismos máis pequenos para capturalos e alimentarse deles. Recoñécese actualmente 13 especies e subespecies de *Dileptus*.

Especies de *Dileptus* utilizáronse como organismos modelo para o estudo dos padróns de ciliatura, ontoxénese, conxugación e obtención de alimento.

## Aparencia e características 
Os corpos dos *Dileptus* son tipicamente estreitos ou cilíndricos e teñen un macronúcleo feito de máis dun cento de nódulos espallados. Durante a división celular estes nódulos divídense cada un por separado. No extremo dianteiro da célula hai unha probóscide móbil. O citostoma está na base deste órgano e está ben reforzado con barras de microtúbulos ríxidas (nematodesmos). A superficie da célula está cuberta uniformente de cilios dispostos en ringleiras lonxitudinais. O corpo pode facerse máis afiado no extremo posterior, formando unha porción que parece unha cola. Hai múltiples vacúolos contráctiles situados en fila ao longo da superficie dorsal. A maioría dos *Dileptus* son incoloros, pero dúas especies levan algas verdes simbióticas no citoplasma.

## Historia e clasificación 
[miniatura|330px|esquerda|*Amphileptus margaritifer* (hoxe *Dileptus margaritifer*) ilustrado por [Christian Gottfried Ehrenberg|C. G. Ehrenberg, 1838.]]
Unha especie de *Dileptus* foi descrita por C. G. Ehrenberg en 1833, co nome *Amphileptus margaritifer*. Oito anos despois, Félix Dujardin creou o xénero *Dileptus* e trasladou o *A. margaritifer* de Ehrenberg a el (onde segue estando), xunto con *Dileptus anser* Müller 1773 (agora clasificado en *Pseudomonilicaryon*) e *Dileptus folium* (agora *Litonotus cygnus*). Ao longo do seguinte século, describíronse moitas especies novas. En 1963, cando Jean Dragesco publicou o primeiro informe detallado do xénero, este comprendía 50 especies.

Nun estudo taxonómico completo publicado en 2012, Peter Vďačný e Wilhelm Foissner restrinxiron o xénero *Dileptus* aos diléptidos que "teñen máis de 50 nódulos micronucleares espallados que se dividen individualmente", o cal deixa só dez especies nominais dentro do grupo. Moitos membros tradicionalmente recoñecidos de *Dileptus*, incluíndo especies ben coñecidas como *Dileptus anser*, foron cambiadas a outros xéneros, como *Pseudomonilicaryon* e *Rimaleptus*.

## Especies de *Dileptus* 
* *Dileptus anatinus* Golińska, 1971
* *Dileptus beersi* Jones, 1956
* *Dileptus costaricanus* Foissner, 1995
* *Dileptus dubius* Vuxanovici, 1959
* *Dileptus estuarinus* Dragesco, 1960
* *Dileptus jonesi* Dragesco, 1963
* *Dileptus margaritifer* (Ehrenberg, 1833)
* *Dileptus multinucleatus* Vuxanovici, 1959
* *Dileptus sphagnicola* Vdacny & Foissner, 2011
* *Dileptus viridis* (Ehrenberg, 1833) Foissner, 1987

## Galería 
## Notas
Highland

**Highland**  (pronunciado ), en gaélico escocés **Gàidhealtachd** , en scots **Hieland**   é unha autoridade unitaria de Escocia, no Reino Unido).  Limita cos concellos de Moray, Aberdeenshire, Perth and Kinross e Argyll and Bute. A capital administrativa é Inverness. É a división administrativa de maior extensión de todo o Reino Unido.

## Historia 
Antes de 1975 o territorio estaba dividido entre varios dos antigos condados de Inverness-shire, Ross and Cromarty, Sutherland, Caithness, Nairnshire e partes de Argyll. En 1975, todos estes territorios uníronse nunha única rexión que se dividiu nos distritos de Badenoch and Strathspey, Caithness, Inverness, Lochaber, Nairn, Ross e Cromarty, Skye and Lochalsh e Sutherland. En 1996 coa abolición das divisións administrativas introducidas en 1975, o novo concello de Highland mantivo o mesmo territorio, pero a división en distritos foi anulada.

As principais cidades e vilas segundo a súa poboación son:

## Localizacións 
## Notas 
## Véxase tamén 
### Outros artigos 
* Municipio
* Parroquia civil
* Subdivisións de Escocia
### Ligazóns externas 
* Highland Council. Sitio web do concello de Highland.
Somhairle MacGill-Eain

**Sorley MacLean**, en gaélico **Somhairle MacGill-Eain** ou **Somhairle MacGilleathain**; nado o 26 de outubro de 1911 en Raasay, Hébridas Interiores e finado o 24 de novembro de 1996 en Inverness, Highland, foi un poeta escocés que escribiu os seus poemas en gaélico e foi galardoado coa Medalla de Ouro da Raíña de Poesía en 1990.

## Traxectoria 
Despois de asistir a escolas en Raasay e na illa de Skye, estudou inglés na Universidade de Edimburgo, onde comezou a escribir como estudante e a finais dos anos 30 xa tiña unha reputación dentro da escena literaria escocesa. En 1940, xunto con Robert Garioch, publicou o libro de poemas *Seventeen Poems for Sixpence* como pegada da man. Durante a Segunda guerra mundial serviu no exército británico e participou nas batallas de El Alamein durante a campaña africana, onde resultou gravemente ferido.

Despois de recuperarse das súas feridas, publicou *Dáin do Eimhir* ("Poemas para Eimhir") en 1943, que contiña moitos dos seus poemas de amor ao lendario Eimhir das primeiras sagas irlandesas e continuou recibindo unha ampla atención e aclamación en edicións posteriores. Influenciado polos poetas metafísicos, pero tamén pola mitoloxía celta e a música tradicional, MacLean reviviu a lingua e tradición literaria gaélica, mentres que o seu amigo Hugh MacDiarmid restablecía o scots como unha lingua literaria seria. Durante este tempo tamén estivo asociado coa Liga Celta e colaborou frecuentemente no seu *Carn* trimestral.

MacLean, que traballou como profesor e director de escola até a súa xubilación en 1972, publicou a súa colección de poesía máis importante, *Reothairt is Contraigh* (Spring Tide and Neap Tide) en 1977. Numerosos dos seus poemas foron publicados en edicións bilingües en todo o mundo. Despois de que a antoloxía *Collected Poems* aparecese en 1989, recibiu a Medalla de Ouro da Raíña de Poesía en 1990. Foi nomeado *membro honorario* da Royal Society of Edinburgh en 1992.

## Publicacións 
* *Seventeen poems for sixpence*, 1940
* *Dain do Eimhir*, 1943
* *Poems to Eimhir*, 1971
* *Spring tide and neap tide*, 1977
* *Reothairt is contraigh*, 1985
* ''Ris a'bhruthaich*, 1985
* *Auld Alliance poetry reading*, 1985
* *14 poems of Sorley MacLean*, 1986
* *From Wood to Ridge*, 1989
* *O choille gu bearradh*, 1991
* *Eimhir*, 1999

## Notas 
## Véxase tamén 
### Bibliografía 
* T McCaughey: *The History of Scottish Literature*, Volume 4, 1987
* Joy Hendry: *Gaidhealtachd e Sorley MacLean (Chapman Magazine)'', 1992, ISBN 9780906772409
Mari Saarinen

**Mari Susanna Saarinen**, nada o 30 de xullo de 1981 en Kangasala) é unha ex xogadora de hóckey sobre xeo e adestradora finlandesa. 

Saarinen xogaba na posición de atacante e desenvolveu toda a súa carreira en Ilvees. Aínda que finalizou a súa carreira en 2012, regresou ao equipo ao final da tempada 2014-15 mentres desempeñaba o papel de adestradora asistente do equipo de Tampere. Gañou o campionato finlandés con Ilves en dúas ocasións: 2006 e 2010. Ademais gañou seis pratas e cinco bronces. Ao longo da súa carreira disputou 315 partidos de liga regular na SM-sarja cun rexistro de 158 goles e 180 asistencias para un total de 338 puntos, mentres que nos *play-offs* disputou 100 partidos cun rexistro de 29 goles, 28 asistencias e 57 puntos.

Saarinen xogou nos Xogos Olímpicos de Inverno de Turín 2006 e Vancouver 2010, así como en seis Campionatos do Mundo. Conquistou o bronce nos Campionatos do Mundo de 2004, 2008 e 2009. En Vancouver 2010 conseguiu a medalla de bronce. Xogou máis de cen partidos coa selección finlandesa.

Na tmpada 2016–17 Saarinen exerceu como adestradora xefa de Ilves na máxima categoría do hóckey sobre xeo feminino en Finlandia, a SM-sarja.

## Notas 
## Véxase tamén 
### Bibliografía 
*  
*
Gullspång

**Gullspång** é un municipio sueco (*kommun*) do condado de Västra Götaland. Anteriormente pertencía ao desaparecído condado de Skaraborg. A súa capital é a localidade de Hova. En decembro de 2024 o concello tiña unha poboación de 5 031 habitantes.

## Historia administrativa 
A área do concello correspóndese á das parroquias de Amnehärad, Hova e Södra Råda. Coa reforma municipal de 1862 creáronse nelas concellos rurais (*landskommun*) co mesmo nome. 

A comunidade municipal deGullspång estableceuse o 10 de novembro de 1937 no concello rural de Amnehärad.

Coa reforma municipal de 1952 creáronse os grandes concellos de Hova (a partir dos municipios de Hova e Älgarås) e Visnum (de Södra Råda e Visnum), mentres que o concello rural de Amnehärads quedou inalterado. A finais de 1958 disolveuse a sociedade municipal de Gullspång.

O actual concello de Gullspång fundouse coa reforma de 1971 a partir do concello rural de Amnehärad, edunha parte do de Hova (a parroquia de Hova för) oe unha parte do de Visnum (a parroquia de Södra Råda). A parroquia de Södra Råda foi transferida simultaneamente ao condado de Skaraborg dende o condado de Värmland.

## Xeografía 
O municipio está situado no nordés do *landskap* de Västergötland, tendo unha pequena parte no sueste de Värmland (o distrito de Södra Råda), na ribeira leste do lago Vänern. O concello de Gullspång limita ao norte co de Kristinehamn no condado de Värmland, ao leste cos de Degerfors e Laxå no condado de Örebro, ao sur co de Töreboda e ao suroeste co de Mariestad. Ao oeste o municipio ten unha fronteira marítima co concello de Säffle en Värmland.

### Topografía e hidrografía 
Gullspång atópase entre os grande lagos Vänern, Skagern e Unden. No río Gullspångsälven, que se estende entre o Skagern e o Vänern, hai excelentes zonas de desova para salmón e troita. O leito rochoso fracturado adoita estar cuberto de morenas e coníferas.

No noroeste do concello, en Åråsviken, hai unha gran zona con morenas terminais que ás veces forman illas alongadas en dirección noroeste-sueste. A vexetación das dorsais das morenas está dominada polo bosque de coníferas, pero tamén son habituais muros de árbores caducifolias. A zona é rica en aves, especialmente na área de Runnäsholmen, no nordeste do municipio, en Skagern, coñecida pola súa colonia de garzas.

Tanto o Skagern como o Unden son augas populares para a pesca. En Tivedsskogarna hai tamén moitos lagos pequenos que enriquecen aínda máis a natureza da zona.

### Conservación da natureza 
No ano 2025 había no concello oito reservas naturais. Na de Gullspångsälven o Proxecto Gullspångslaxen levou á construción dunha escada para salmóns a principios da década de 2000. O obxectivo era era preservar o Gullspångslax, un dos poucos tipos de salmón que pasa toda a súa vida en auga doce, cuxo medio natural fora destruído en relación coa construción dunha central eléctrica a principios do século XX.

## Notas
Concello de Färgelanda

**Färgelanda** é un municipio sueco (*kommun*) do condado de Västra Götaland. Anteriormente pertencía ao desaparecido condado de Älvsborg. A súa capital é Färgelanda. En decembro do ano 2024 a poboación do concello era de 6 376 habitantes.

## Historia administrativa 
A área do concello correspóndese coas parroquias de Färgelanda, Högsäter, Järbo, Lerdal, Råggärd, Rännelanda, Torp e Ödeborg. Nestas parroquias fundáronse municipios rurais coa reforma municipal de 1862 co mesmo nome.

Coa reforma de 1952 nacéron tres chamados grandes municipios (*storkommuner*): Högsäter (a partir de Högsäter, Järbo, Lerdal, Råggärd e Rännelanda), Färgelanda (sen cambios) e Ödeborg (de Torp, Valbo-Ryr e Ödeborg).

En 1967 disolveuse e dividiuse o municipio rural de Ödeborg e as parroquias de Torp e Ödeborg incorporáronse a Färgelanda, mentres que a de Valbo-Ryr pasou a formar parte do concello rural de Munkedal. En 1971 introducíuse un tipo uniforme de municipio e o concello rural de Färgelanda transformouse no municipio de Färgelanda. En 1974 incorporouse o concello de Högsäter e Färgelanda recibiu a súa extensión actual.

O concello pertence dende á súa fundación ao partido xudicial de Vänersborg.

## Xeografía 
O concello está situado no suroeste do *landskap* de Dalsland e limita ao norte cos municipios de Dals-Ed e Bengtsfors, ao leste cos de Mellerud e Vänersborg, ao sur co de Uddevalla e ao oeste co de Munkedal.

## Demografía 

Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:8000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:500 start:0
BackgroundColors = canvas:white

PlotData=
  color:bar width:20 align:left
  bar:1970 from:0 till:6285
  bar:1975 from:0 till:6903
  bar:1980 from:0 till:7373
  bar:1985 from:0 till:7411
  bar:1990 from:0 till:7580
  bar:1995 from:0 till:7420
  bar:2000 from:0 till:7020
  bar:2005 from:0 till:6824
  bar:2010 from:0 till:6654
  bar:2015 from:0 till:6495

PlotData=
  bar:1970 at: 6285 fontsize:S text:6.285 shift:(-10,5)
  bar:1975 at: 6903 fontsize:S text:6.903 shift:(-10,5)
  bar:1980 at: 7373 fontsize:S text:7.373 shift:(-10,5)
  bar:1985 at: 7411 fontsize:S text:7.411 shift:(-10,5)
  bar:1990 at: 7580 fontsize:S text:7.580 shift:(-10,5)
  bar:1995 at: 7420 fontsize:S text:7.420 shift:(-10,5)
  bar:2000 at: 7020 fontsize:S text:7.020 shift:(-10,5)
  bar:2005 at: 6824 fontsize:S text:6.824 shift:(-10,5)
  bar:2010 at: 6654 fontsize:S text:6.654 shift:(-10,5)
  bar:2015 at: 6495 fontsize:S text:6.495 shift:(-10,5)

## Comunicacións 
En dirección norte-sur o concello é atravesado pola estrada do condado (*länsväg*) 172, e a 173 únese a esta na localidade de Färgelanda e vai cara ao leste. A empresa de transportes do condado, Västtrafik, ten tráfico de autobuses ao longo desas estradas. Dende a década de 1960 non hai ferrocarril no concello.

## Notas
Athena-H

**Athena-H** foi un modelo de foguete sonda estadounidense usado en 18 lanzamentos entre 1971 e 1974.

## Características 
Athena-H estaba formado por catro etapas: unha primeira formada por catro foguetes Recruit, unha segunda formada por un Castor 4, a terceira formada por un Antares 2 e unha cuarta consistente nun Alcor 1A. Capaz de levar cargas a 200 km de altura, foi usado para diferentes probas de reentrada atmosférica e outras probas militares.

## Notas 
## Véxase tamén 
### Outros artigos 
*Recruit
*Castor 4
*Antares 2
*Alcor 1A
Oleg Atkov

**Oleg Iurievich Atkov**, nado en Khorostianka, Samara, o 9 de maio de 1949, é un cosmonauta e cardiólogo soviético e ruso retirado que formou parte das misións Soiuz T-10 e Soiuz T-11.

## Traxectoria 
Atkov graduouse no Primeiro Instituto Médico Ivan M. Setshenov de Moscova en 1973 e doutorouse en cargioloxía pola Academia de Ciencias Médicas de Moscova en 1978. Adestrou para ser cosmonauta entre xuño e setembro de 1983, participando nas misións Soiuz T-10 e Soiuz T-11 e pasando un total de 236,95 días no espazo a bordo da estación Saliut 7. Entre 1989 e 1996 foi director adxunto do departamento de ciencias biolóxicas da Universidade Internacional do Espazo en Estrasburgo (Francia). A partir de 1991 foi tamén profesor do Instituo de Cardioloxía Clínica e a partir do 2000 foi especialista en telemedicina para a Comisión Europea.

## Notas 
## Véxase tamén 
### Outros artigos 
*Soiuz T-10
*Soiuz T-11
*Saliut 7